Държавен вестник, бр. 59, 2015 г., стр. 27

БРОЙ  59	
Д Ъ Р Ж А В Е Н  В Е С Т Н И К 	
СТР.  27  
2. удостоверение за наличие или липса на 
задължения по чл. 87, ал. 6 от Данъчно-оси­
гурителния процесуален кодекс, издадено от 
компетентния орган по приходите не по-рано 
от един месец преди датата на кандидатства­
не; удостоверение се предоставя от всеки от 
партньорите по проекта;
3. решение на общинския/те съвет/и по 
чл. 10, ал. 2 и/или на колективния върховен 
орган на МИГ по чл. 10, ал. 3;
4. споразумение за партньорство за създа­
ване на МИГ, споразумение за партньорство 
между МИГ и местно партньорство или 
споразумение за партньорство между две 
или повече МИГ съгласно приложение № 7 
(когато е приложимо);
5. документи, доказващи публичност и 
прозрачност в избора на представители по § 1, 
т. 11, буква „б“ или „в“ от допълнителните 
разпоредби в партньорството, в това число 
протокол от проведена среща и решение за 
избор на представители и други;
6. документи за осигурен координатор, 
отговарящ на изискванията на чл. 13, ал. 1, 
т. 1, ал. 2 и 3;
7. документ, доказващ наличие на правно 
основание за предоставяне на помещение;
8. декларация/и от кмета на общината/
ите, че общината/ите не участва/т в повече 
от една МИГ или местно партньорство на 
съответната територия;
9. документи, доказващи опит в изпълне­
нието на проекти, финансирани със средства 
на ЕС на партньорите по проекта (ако е 
приложимо);
10. декларация съгласно приложение № 8, 
попълнена от представляващите и управлява­
щите кандидата и всеки един от партньорите; 
11. списък на членовете на колективния 
върховен орган и на колективния управителен 
орган на МИГ (когато това е приложимо); спи­
съкът съдържа две имена, данни за постоянен 
адрес или месторабота, или седалище, сектор, 
на който лицето е представител в публично-
частното партньорство, телефон за контакт 
и електронен адрес; списъците се подписват 
от представляващия МИГ;
12. удостоверение за постоянен адрес за 
партньори – физически лица.
(2) Кандидатът представя декларация в сво­
боден текст за наличие/липса на обстоятелства, 
посочени в § 1, т. 21 от допълнителните раз­
поредби на Закона за обществените поръчки, 
когато е юридическо лице, регистрирано по 
Закона за юридическите лица с нестопанска 
цел или по Закона за народните читалища, 
или лице, регистрирано по Търговския закон 
или по Закона за кооперациите, или МИГ.
(3) Когато на територията или на част от 
територията на действие на местното партньор­
ство или МИГ има регистрирана друга МИГ 
по Закона за юридическите лица с нестопанска 
цел, общината представя доказателства, че 
няма представители в колективния върховен 
орган и в колективния управителен орган на 
юридическото лице.
(4) Кандидат по чл. 9, ал. 1, т. 3 подава за­
явление за подпомагане съгласно приложение 
№  6 в срока, посочен в поканата, и прилага 
документите по ал. 1, с изключение на доку­
ментите по т. 4 – 9 и т. 12 и доказателства за 
изпълнение на изискванията на чл. 18.
(5) Заявление за изразяване на интерес 
или за подпомагане и приложените към 
него документи могат да бъдат изцяло или 
частично оттеглени от кандидата до сключ­
ване на договора в писмена форма, освен ако 
кандидатът е уведомен от МЗХ за наличие на 
несъответствие и/или нередност в документите 
или когато кандидатът е уведомен за намере­
нието на МЗХ да се извърши посещение на 
място, или когато при посещението на място 
се установи нередност, не се разрешава отте­
гляне по отношение на документите, засегнати 
от нередността. В този случай кандидатът се 
уведомява писмено за отказ на направеното 
искане за оттегляне.
(6) При оттегляне на заявление за изразя­
ване на интерес или на заявление за подпо­
магане, което не попада в обхвата на ал. 5, 
образуваното административно производство 
се прекратява, а кандидатът има право да 
подаде ново заявление за финансиране на 
същия проект, ако е обявен нов период на 
прием по подмярката или обявеният срок на 
прием не е изтекъл.
(7) Заявления за изразяване на интерес 
или за подпомагане и приложените към тях 
документи могат да бъдат коригирани по 
всяко време след подаването им в случай 
на очевидни грешки, признати от МЗХ въз 
основа на цялостна преценка на конкретния 
случай и при условие че кандидатът е действал 
добросъвестно. 
Чл. 23. (1) Документите се подават в МЗХ 
в запечатан плик с препоръчана поща, по 
куриер или лично. 
(2) Заявление за изразяване на интерес или 
за подпомагане и всички приложения към него 
се представя в един екземпляр на хартиен 
носител и копие на магнитен носител (CD).
(3) Документите се представят в оригинал, 
нотариално заверено копие или копие, заве­
рено с гриф „Вярно с оригинала“ и подпис на 
законния представител на МИГ или на воде­
щия партньор. Когато се представят заверени 
копия на документи, техните оригинали се 
осигуряват за преглед при поискване.
(4) Когато документите не са подписани от 
законния представител на МИГ или на водещия 
партньор, се представя нотариално заверено 
пълномощно или заповед за възлагане.